मिली जानकारी के अनुसार प्रधानमंत्री उज्जवला योजना के तहत लवकुशनगर विकासखण्ड में 7 हजार और गौरिहार विकास खण्ड में 8 हजार गैस कनेक्शन महिला हितग्राहियों को 31 जुलाई तक दिए जाना है। जिला आपूर्ति अधिकारी ने लवकुशनगर शम्भू इंडेन, सिमराही इंडेन सिमराही, दयाल इंडेन चंदला, गौरिहार गैस एजेंसियो का निरीक्षण किया। एजेंसी संचालकों को निर्देश दिए कि प्रतिदिन ग्रामवार शिविर लगाकर महिला हितग्राहियो को निः शुल्क गैस कनेक्शन प्रदाय किए जाएं। ग्राम पंचायतो में प्राप्त आवेदनो को शाम को ही संबंधित आवेंदन आनलाइन किए जाएं। उज्जवला योजना की प्रतिदिन समीक्षा होगी। कार्य में लापरवाही बरतने एजेंसी संचालकों पर कार्रवाई प्रस्तावित की जाएगी। जिला आपूर्ति अधिकारी ने बताया कि उज्जवला योजना के तहत ग्राम पंचायतों में जारी सभी अन्त्योदय कार्डधारी एससी, एसटी परिवार एवं प्रधानमंत्री आवास योजना के तहत लाभान्वित हितग्राहियों को यह सुविधा मिलेगी। शासन की मंशा है कि महिलाओं को खाना बनाने में धुंए से बचाव करना है। 15 अगस्त से पहले इस लक्ष्य की पूर्ति की जाएगी।